Virallinen lehti nro C 207 , 21/07/1999 s. 0123



KIRJALLINEN KYSYMYS P-3753/98 esittäjä(t): Mair Morgan (PSE) komissiolle (27. marraskuuta 1998) Aihe: Tiedotustoiminta- ja viestintämenot Yhdistyneessä kuningaskunnassa Voiko komissio - viitaten Marcelino Orejan komission puolesta 18.11.1998 antamaan vastaukseen kirjalliseen kysymykseeni P-3013/98(1) - esittää yksityiskohtaisen lisäselvityksen vuoden 1998 talousarviosta Yhdistyneen kuningaskunnan tiedotus- ja viestintätoimintaan myönnetyn 3,3 miljoonan ecun jakautumisesta muun muassa hallinnollisiin kustannuksiin, julkaisuihin, edustukseen jne.? Voiko komissio antaa myös lisäselvityksen siitä, miten Walesin tiedotus- ja viestintätoimintaan myönnetyt viitteelliset menot, jotka olivat 116 500 ecua vuonna 1997 ja 39 450 ecua vuonna 1998, käytettiin? Voiko komissio kertoa, miten näin suuri lasku tiedotustoiminta- ja viestintämenoissa Yhdistyneessä kuningaskunnassa vuosien 1997 ja 1998 välillä selittyy? Komission jäsenen Marcelino Orejankomission puolesta antama vastaus (5. helmikuuta 1999) Arvoisan parlamentin jäsenen tarkoittamat komission Lontoon-edustuston vuoden 1998 3,3 miljoonan ecun hallintomäärärahat on vuonna 1998 käytetty julkisen mielipiteen mittaukseen (135 464 ecua), tiedonlevitykseen (639 382 ecua), suoraviestintään (292 586 ecua), kansalaisyhteiskunnan kautta tapahtuviin tiedotustoimiin (61 381 ecua), suhdetoimintaan (328 000 ecua), tiedotustoimien tukemiseen (509 768 ecua) sekä tiedotuskeskusten kautta toteutettaviin tiedotustoimiin (1 341 009 ecua). Viimeksi mainittuun alamomenttiin kuuluvat Europe service contract -tiedotuskeskuksen (777 329 ecua), koulutusalan tiedotuskeskuksen (552 353 ecua) sekä Public information relay factfile -tiedotuskeskuksen (11 327 ecua) toiminta. Edellä esitetyt summat kattavat komission edustuston koko Yhdistyneen kuningaskunnan alueella toteuttamat toimet Wales, Skotlanti ja Pohjois-Irlanti mukaan luettuina. Ne kattavat myös julkaisujen, kansallisten tiedotusverkkojen, varastoinnin, jakelun ja liikkuvan tiedotuskeskuksen kustannukset. Walesilla, Skotlannilla ja Pohjois-Irlannilla, joilla on oma edustusto, on tämän lisäksi myös politiikkaa sekä tiedotusta koskeviin toimiin tarkoitettu budjetti. Vuonna 1998 menot jakautuivat Walesin osalta seuraavasti (vuoden 1997 menot on ilmaistu suluissa): suoraviestintään 13 691 ecua (86 486), kansalaisyhteiskunnan kautta tapahtuviin tiedotustoimiin 5 000 ecua (-), tiedotuskeskusten kautta toteutettaviin (koulutusalan) tiedotustoimiin 43 265 ecua (39 044), suhdetoimintaan 8 700 ecua (1 608), tiedotustoimien tukemiseen 1 700 ecua (2 000) sekä tiedonlevitykseen (joka oli varainhoitovuoden 1997 talousarvion alamomentti) 0 ecua (1 710). Vuoden 1998 osalta menot olivat näin ollen yhteensä 72 356 ecua (vuonna 1997 yhteensä 130 848 ecua). Arvoisan parlamentin jäsenen tarkoittama ero varainhoitovuosien 1997 ja 1998 menojen välillä johtuu Britannian neuvoston puheenjohtajuuskauden valmistelusta, jolloin yhteisö on luonnollisesti enemmän esillä julkisuudessa. Tämän vuoksi myös komission edustusto toteutti puheenjohtajuuden aikana huomattavasti enemmän ja huomattavasti monipuolisempia tehtäviä. Budjettiteknisesti määräraha myönnettiin varainhoitovuotena 1997, mutta käytettiin vuonna 1998. (1) Katso sivu 22.